CELEX: 22011D0117
Language: sl
Date: 2011-10-21 00:00:00
Title: Sklep Skupnega odbora EGP št. 117/2011 z dne 21. oktobra 2011 o spremembi Priloge IX (Finančne storitve) k Sporazumu EGP

22.12.2011   
            
            
               SL
            
            
               Uradni list Evropske unije
            
            
               L 341/81
            
         SKLEP SKUPNEGA ODBORA EGP
   št. 117/2011
   z dne 21. oktobra 2011
   o spremembi Priloge IX (Finančne storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IX k Sporazumu je bila spremenjena s Sklepom Skupnega odbora EGP št. 78/2011 z dne 1. julija 2011 (1).
            
         
               (2)
            
            
               Direktivo 2009/103/ES Evropskega parlamenta in Sveta z dne 16. septembra 2009 o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti (2) je treba vključiti v Sporazum.
            
         
               (3)
            
            
               Direktiva 2009/103/ES razveljavlja direktive Sveta 72/166/EGS (3), 84/5/EGS (4) in 90/232/EGS (5) ter direktivi 2000/26/ES (6) in 2005/14/ES (7) Evropskega parlamenta in Sveta, ki so vključene v Sporazum in jih je zato treba v okviru Sporazuma razveljaviti, razen tistih določb direktiv 2000/26/ES in 2005/14/ES, ki spreminjajo direktivi Sveta 73/239/EGS (8) in 88/357/EGS (9), ki bosta v okviru Sporazuma razveljavljeni s Sklepom Skupnega odbora EGP, ki Direktivo 2009/138/ES Evropskega parlamenta in Sveta (10) vključuje v Sporazum.
            
         
               (4)
            
            
               Sedanja prilagoditev EGP Direktivi 2000/26/ES bi morala veljati tudi glede Direktive 2009/103/ES –
            
         SPREJEL NASLEDNJI SKLEP:
   Člen 1
   Priloga IX k Sporazumu se spremeni:
   
               1.
            
            
               besedilo točke 8 (Direktiva Sveta 72/166/EGS) se nadomesti z naslednjim:
               „32009 L 0103: Direktiva 2009/103/ES Evropskega parlamenta in Sveta z dne 16. septembra 2009 o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti (UL L 263, 7.10.2009, str. 11).
               V tem sporazumu veljajo določbe Direktive z naslednjo prilagoditvijo:
               člen 21(6) se glasi:
               
                  ‚Imenovanje pooblaščenca za obravnavo odškodninskih zahtevkov samo po sebi ne pomeni odprtja podružnice glede na člen 1(b) Direktive 92/49/EGS, pooblaščenec za obravnavo odškodninskih zahtevkov pa ne šteje za poslovalnico glede na člen 2(c) Direktive 88/357/EGS.‘ “;
               
            
         
               2.
            
            
               besedilo točk 9 (Druga direktiva Sveta 84/5/EGS), 10 (Tretja direktiva Sveta 90/232/EGS) in 10a (Direktiva 2000/26/ES Evropskega parlamenta in Sveta) se črta.
            
         Člen 2
   Besedilo Direktive 2009/103/ES v islandskem in norveškem jeziku, objavljeno v Dopolnilu EGP Uradnega lista Evropske unije, je verodostojno.
   Člen 3
   Ta sklep začne veljati 1. novembra 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (11).
   Člen 4
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 21. oktobra 2011
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 262, 6.10.2011, str. 45.
   
      (2)  UL L 263, 7.10.2009, str. 11.
   
      (3)  UL L 103, 2.5.1972, str. 1.
   
      (4)  UL L 8, 11.1.1984, str. 17.
   
      (5)  UL L 129, 19.5.1990, str. 33.
   
      (6)  UL L 181, 20.7.2000, str. 65.
   
      (7)  UL L 149, 11.6.2005, str. 14.
   
      (8)  UL L 228, 16.8.1973, str. 3.
   
      (9)  UL L 172, 4.7.1988, str. 1.
   
      (10)  UL L 335, 17.12.2009, str. 1.
   
      (11)  Navedena ni nobena ustavna zahteva.